Al’ada mai tushe Ba a zance yasasshe Balle bugu da naushe-naushe Ko kwantara gorar rushe-rushe Tsarin kyakkyawan hasashe Da azumi ake tashe Malami da allo rashe-rashe Ya tiki rawa ya rashe Bakin ’yan kallo a washe Malam bai yi rawar ba ashe Iya duba-duba Mai sammodara ’yar Baba Rawar tashe tuni ta saba ’Yar Inna ba ta gaba Sai ai ta yi mata haba-haba Ina Iya duba-duba Ritsitsin tumbi babba A murhu tana da uwa da uba Tai ta kankamba Da ramadana mun yi arba Babu kishin kushe-kushe Ko kashin sha kushe Salon kowane sashe Ashe-ashe An sha mamakin masu tashe Suna ta wake-wake Amma ba zare wukake Batu ne na keke-da-keke Babu sarke-sarke ’Yan kallo ai ta leke-leke Ana ta rawar a duke An sha kwalliya da like-like Babu nuku-nukun noke-noke Ba makircin make-make Ko masu sa aiki ya jike Kurarin kushe-kushe Ballantana barazanar kashe-kashe Bakuna nashe-nashe Ai ta cin bandashe Ai zaman dirshan rashe-rashe Masu bushe-bushe Sun fito da maraice Suna ta karce-karce Har da yakushe-yakushe Ana ta naushe-naushe dan dukununu A ba shi hatsin kunu A hada da ungurnu Sai a ji dadin maganganu Masu sauyin kamannu Cakulkulin macukule Kan jakin wasan ’yan lalle Masu walle-walle Suna ta kidin talle Rawar kan kare a bar wa Bakule Tulu an tuttule Tabarar takale-takale Taraliyar kalle-kalle Motsin makalkale-makalkale Warwasawar wasanni ta shalle Dodo mai idon sakaina Kura ta ce barin in yi takaina Zaki ya leka sai yai ta kansa Giwa ta ce babu sa-in-sa Manya dawa an daina karakaina Tsadar goriya daushe Bishiyar sakin reshe Dubi maganar harshe Bambamin Bahaushe Mai tashintashinar tashe Tukin tuwo daga tushe Maburkin burka miyar taushe Kuka da kubewa busassa A hada a tafarfasa Mai ci yai ta lashe-lashe Kwaramniyar kwashe-kwashe Warwasawar wawushe-wawushe Kusan kodayaushe Da safiya ta washe Ai ta lallamin lumana a lumshe Ruwan zafi tafasasshe Shayin shan makoshi a shashe Makwalwar kwankwadar kosasshe A zo ai ta kalmashe-kalamashe Da lankwashe-lankwashe ’Yan dugwi-dugwi na tashe Cancarewar cashe-cashe Cunkoson cushe-cushe Duhun dare ya dusashe dan dukununu na soshe-soshe Burgar bugun bisashe Baragadar Barbushe burbushin bawo busasshe barusar bushe-bushe Burushin bindigar Baushe Camamar cin mushe kwalam da makwalashe Soyen nama an lamushe Matsabbai an kalmashe Harambe ake a kimshe ’Yan tashe Masu murguda harshe Sun kai makurar karshe Wajen tushi da toshe-toshe In sun samu kudi su kashe Makiran Haurobiya sun bushe An fasko su a kowane sashe Gwanayen kashin sha-kushe Dukiyarmu duk sun kunshe Baba ya hana su kwashe-kwashe Tashe a kurtun magana Baki ya bude Ko’ina wasu sun karade Ana kiran ’yan uwa a gana Bayan an lakume kankana Kai mai kwaryar molo Hallo alalo! Siddabarun dabara salo-salo Jalli jogar janjalo Ka shige cikin gwalalo Tiren-taliyar Maman-tine Taraliyar Mama mai dan kunne Na-mujiya ta kanne Ta ki biyan tarar kudin ne Abin da take duk ana sane Ina Iya talle Zayyana mai launin shanshanbale Sambatun Salele Katin karta aka lale A’a na kurtu aka daddale ’Yan daba Ko ’ya’yan dabba Da ke zare takubba Don tunkarar abokan gaba Sui ta baya sun ki gaba Masu sara-suka Wuka suka caccaka Sare-sare da harbin baka Suna yi rani da kaka dabi’arsu tai kiki-kaka Turka-turkar tada kan adda Barandami da gariyon garada Tsitakar gada-gada Balatin yanka kifin banda Hargagin karsashin karkanda Baban-burin-huriyya Usainin-Babajon Haurobiya Saurayin-kirinki a kyautata niyya Ku shiga taitayinku wakilan rafkiya barakarmu ta zam dinkakkiya kasarmu ta zam dunkulalliya Tattali da zamantakewa ba zamiya Siyasar asasin aikin tsintsiya Sharar jibar kwashi-kwaraf da danniya Shi ke nan an daina tsiya-tsiya Tashe babu tatsintashina Takun hauwa bisa turba a ko’ina Birni da kauye ba mai tsuwwa Kun ji hadin kan ’yan uwa ’Yan kasarmu inai muku jinjina A daina tashintashinar tashe Kowane dan kasa ya zam kosasshe Haurobiya ta dara kasashe Miyagun ta’adun sun yi mushe Hayaniyarsu a kaita karshe
Na fara da Bismilah Salatina ga Muhammadur Rusulullah Alayensa tattaro da Sahaba Ayuhal ahibba Mu nemi yardar Allah Tauhidi ne kadaita Allah A tsaida sallah Azumi, zakka domin Allah Zuwa Hajji ziyarar dakin Allah Ya zo a cikin littafin Allah Watan rahama Watan alfarma Ramadana ya kama Mabiya dinil Islama Lallai mu kara himma Da fatan an daura niyya Mu tabbata mun shirya tare da neman shiriya Mai-duka yai mana kariya A daukacin watannin Hijiriyya Daf da ketowar alfijir A ke tsahirta sahur Ci da sha ake kamewa A kauce wa zaburar sha’awa Ai ibada da yawan azkar Batun buda baki A rinka yin aswaki Sai a tauna dabino A kwankwadi ruwan kwano A bi abinci daki-daki Limamai da Ladanai Ku kirayi Muminai Kan ciyar da miskinai Ko da dabinai Don nauyayya mizanin ma’aunai Malumma na ta tafsiri Fatawoyinsu iri-iri Amsa tambayoyin mutanen gari Wasu sun dukufa da zikiri Tasbihi, tahmidi da takbiri Da yawaita istigifari Bayin Allah nagari A duba littafin Imamud dabari Da Muslim da Bukhari Sai ai gamon samun katari Mai laifi in yai ikrari Yana da hanzari Sai ai masa uzuri Neman gafarar boye da ta sirri Ai ta yin sayyidil Istigifari Daga Makkah zuwa Madina Hijirar Annabi ta kawolumana Duk da yake-yake sun gudana Addini ya yadu ko’ina Duniya tai amanna Babban Bakin Ce-ce-ku-ce Akwatin maganar Lantsandan Sashen Hawan-san Tattaunawar da ya shirya ce Kan azumi yadda ya dace In nai rubutun imla’i Daidai wannan sa’i Sai in yi karatun insha’i Bisa ma’aunin takun zira’i A fannonin ilimi nau’i-nau’i Nai wa ramadana marhaba Al’umma mun yi maraba Mun shigo haraba A nai mana tarba Manufarmu hawa bisa turba Mu saurari masu munbarin huduba Du’ainmu ya samu ijaba Mu karke da kyakyawar akiba A tafarkin Annabi mai Sahaba Allah karemu daga ukuba Zakkatil fitir Da karatowar idil fitir A auna hatsi ko da sha’ir A bai wa miskini da fakir Ranar tauna tamr ai ta takbir Mahliccin kassai da sammai Baiwarsa ce kimar mukamai Masu furta kalamai A hau doron fatawar malamai Don fahimtar ma’ana takamaimai Imamu Ahmad bin Hambali Koyin mazahabarka sai mai hankali Yi wa darussan addini fasali Harhada harruffan kalmomi da wasali Ya gina addini da babban tubali Mai mazahabar Maliki Maliku yai babban aiki Aikin mazahabar mutanen kirki Bayanin ibada daki-daki Don malamai da dalibai su hau tafarki Imamus Shafi’i Yai bayanin jam’i Kafin wutiri ake sallar shafa’i Zakkar fidda kai da sa’i Hajjin Ifradi , kirani da tumattu’i Yai wa addini garkuwar jifa’i Ya ce sallar mai laulayi ta zam ima’i Ya zam mai khushu’i Bayanin sallar jam’i Balle tarawar jima’i Da tsohuwar zuma ake magani Ai takatsantsan da fararrun karni Mu daidaita da zamani A dora al’umma a mizani Kyakkyawar manufar masu imani Umarni Da hani Jiga-jigan bin addini Ban ketara iyakar izini Kira ga malumman wannan karni kirgen kamariyya Tsayuwar watan sararin samaniyya Sai a azumci wata a fadin duniya Ramadana ya tsaya Shawwal ke binsa a Hijiriyya Annabi yai bayani ci da sha Wa zai ki ci da sha Laulayi da balaguro ake ci da sha A dai kiyayi tarfarkin shashasha Wata na cika ai washa-washa Musulmin Myammar Mutan birnin Dakar Can ma a kasar Masar Na kirayi kasar katar Mu dage da azkar Turkawan Ankara Na Ghana a birnin Accra Kira na birnin Asmara Birane da karkara Azumi dai an fara Imam Abu Hanifa Mai tsantseni da kaffa-kaffa Wajen bayanin addini hanifa Fatawarka ta kai zul-khulaifa Sananne kake ga malumman da’ifa Ni dai nai hamdala Na hattama makala Allah kare ni da yin kassala Ya Mahalicci mai kamala Kai ke da jimala A azumi ake tsahirta ci da sha Kamewa daga alfasha Da kauce wa ayyukan assha Bushe-bushen bushasha A dabbaka wannan ko da a Habasha Mu kiyayi kaba’ira Addini na da da’ira Huruminmu ban da ketara Mu ji da’awar masu kira Allah Yai mana sutura Batutuwan addini Sheikh Ibrahim Kahalil Yai batun halartowar Hilal Inda yai tuntun-tuni Aikin ibada ga masu imani Malama Sumayya Tai bita da bibiyya Kan tarin ayyukan uwargida Girke-girke ga Maigida Sanwa sai da juriya Malami mai sharhi Ya ce a bi dokar ilahi Tun daga sallar subahi A tsaya sallar tarawihi Mu bi malamai ai tambihi Tsadar kayan masarufi Koken marasa karfi Neman rahusa ne babban korafi An dora wa ’yan kasuwa laifi Ko dai talakai yai musu kazafi Azamar azumtar azumi A zauna ai lazimi Wannan ibada ta Musulmi A kawar da jimami Kiran kowa ga masu mukami A Saudiyya an ci zahama Ribar ’yan kasuwa ta kankama Masu ciniki na ta himma Na san akwai kantin ‘Ashara’ da dama Kowa ya samu ya dama Rashi da samu Allahu ya kaddaro wa al’ummu ’Yan uwa a zamo zumu Mu zam masu neman nakanmu Ko mun dace da samu Masana tattali A tallafi talaka da mai hali Su fita daga jidali Sannu a hankali Matsaloli a kawar daga asali Mu daina rowa Kar a karke da kokowa ’Yan uwa Mui wa juna ragowa Farin cikinmu yai ta karuwa Jagoran shiri Muhammadu Annuri AbdusSalam ya hada shiri Yusufu Yakasai abokin aiki nagari Makwalashen masu saurare yai sukari Wajen taro gidan Mumbayya Tattaunawar sa’a aka yi Mutane sun yi tambayoyi Malumma sun yanke matsaya Mukai ban kwana da masu gayya
Masu lale karta Sun iya hargowar karta Su fitar da zaro-zaron farata Suna yawo da kazanta Cikin zanzaron zarata ’Yan wasan kwado Rayuwar kada ’ya’yan ludo A dara ana runto Cacar inkiya da fito Sai a karke da kirdado Ci-ma-tsaye A rage kewaye-kewaye Kafin fara zubar da hawaye Sai ai waiwaye Kowa ya san gari ya waye Ci-ma zaune A samu horon sana’a domin a taki sa’a A tashi daga tsugunne A shigo cikin mutane Masu fuka-fukin tashi da ke tashen tasawa a kasar Haurobiya, musamman a birnin Dabo inda ba a dabo na ci karo da baudaddun masu jan linzamin kekeridon baburido, mai zabarin Daidaituwar kan sahu don tara taro da ahu.
Rawar ranwa Roron rowa Romon ragon rago ruwa-ruwa Raken raka-rakar rakashewa Ramin rudin ruduwa Rangajin rausayawa Rangwadar rakashewa Rurin raurawa Rugumtsimin rarewa Rarakar rankwafawa Kewayawar katantawa Kodi ake kadawa Karsashin kewayawa Kaiwa-da-komowa Kawuna na kumewa Ayyukan assha Bushe-bushenbushasha Sawun sususu da shashasha Take-taken takun tasha Wargajewa washa-washa Mafi munin dabi’a A tsakanin jama’a Itace rashin da’a Nagargaru a nai musu ba’a Fandararru ba a ce musu a’a Ci-makar ci-marmu Kayan marmarinmu Kwankwatsa-da-tsattsagar ci-maka Otal din Ci-da-kanka Wuraren tarukar hutawarmu Ciyayyar zaune ci-da-ciyarwar wane da wane ko a ce da kai dan wane ga shi kai kane-kane ka da ma a dauka an gane Ci-ma ta tsaye Tsayuwar bugu da kaye Jagaliya kai waye Daba aikin wawaye Tsala kuka sai dan yaye Masu fuka-fukin tashi ai tsaye A kiyayi jaye-jaye Jiya da yau sun juye Kui taku da waiwaye Mazaje da mataye An maisheku ’yan nanaye Kai ma dan gaye Da fatan ka waye Ka rinka waiwaye Kar ka zamto a jerin sokwaye Tsohon malami yai drussa Tsohuwa ta iya tuyar masa Iya ba aimata wasa ’Yan lalle na kwalisa Adon-gari an iya kwarkwasa Marasa bin ka’ida Ke haifar da tangarda Ba su da kyakkyawar hulda Ballantana su rankaya wajen huda daukacin aikinsu ba fa’ida Masu sana’a Sun taki sa’a Cikin kowace sa’a Domin ba sa masha’a Ko da a birnin San’a’a Mai jan linzamin kekerido Laulawa iwa ya ta Dodorido Burkar bararrakar baburido Shatale-talen shan kan shorido kokarin kurkurar kurkurido ’Yan baragada Masu burga Da ke banga Ba su damuwa da gargada Sui ta wautar wutar kangada Masu karma-karma Wadanda suka cuci kurma Jikinsu na ta kyarma Don rashin sanin makama Sun afka cikin duma Sun tiki fada a titi Yamutsinsu har a fita tanti Ina Hukumar Karo-karon-titi Wani yai nufin zare balati Iyakata dai nai musu baiti Keta doka Kesa a koka Wasu rike da wuka Wasu nai musu waka Sai a kaikiki-kaka Lallai a kore musu wahala A nusar da su illar juhala Da aikata badala A dan tsula musu bulala Su dora ma’aunin alfanu da illa A yasar da tsilla-tsilla Ai karatun ta-natsu dalla-dalla Bin doka ya malala Haurobiyawa ka da a hassala Mu kiyayi tsallen tsula Taron tarairaya Tururuwar tarayya Bin doka ne biyayya Ci da ciyarwa ne ciyayya kaunar juna ke kawar da kiyayya Sanin juna ne sanayya Gwamuwar ganawa ce gamayya Taimakon jama’a ne taimakekeniya Jam’in jama’a ne jam’iyya Ja-in-ja ita ce jayayya Gaude Mai gande-gande Ka ganganda Ka yi gada Kusan ko’ina ka karade An fasko ka a rude Burga kake a baude Kadai iya zunde Zankadaziyyar zankade-zankade Ana raye-raye da kade-kade In ana neman masunta Kogi ake kusanta Mai neman masu kira karafunayakedumfara Mai gyara ba ya muzanta Wawaye ke wulakanta Tawaye ba a bukata Mummuna da kyakkyawa sun bambanta Fannoni za mu nakalta Da kyakkyawar manufa ake kintata Miyagu nai muku lalata Burinsu dukiyarku ta salwanta Su kadai za su azurta Gama-gari kowa ya talauta Mummunar manufa ba ta tabbata Shedanci ba ya halatta Shakiyanci ba ma lamunta Shaci-fadi karya ta haramta Shashanci ke sa a kaskanta Sharri shirmen keta Sai mui hattara A daina yi wa juna harara Ko yawan hantara Don gudun raguwar dabara Da ke sa a makara Masu tasowa A daina kosawa Mahangarku ta zam bullewa Kar a karke da balbalcewa A haifar wa al’umma rushewa Mu gwale na-munjiya garau Mu bar ra’ayin rikau Ta’adun mu su zam masu kyau Masu tabarau, A duba tar-tar tarau A yasar da zaman-tattakewa A gina kyakkyawar zamantakewa Tattalin mu ya zama nagartar talakawa Siyasa ban da sukar sarawa Janye jagaliya nasa a samu sararawa Batutuwa ne da tarin yawa Lallai ka da mui yawa Mu zam masu kyautatawa Mu kiyayi munanawa A kauce wa karyar kawatawa Daidaituwar kan sahu Jin dadin hura iskar huhu Da sa’idar tara taro da ahu Jan linzami a batan rikon runhu Masu tasowa a huhun ma’ahu